

Αρκαλοχώρι, 05/ 02 /2025

Προς: ΜΜΕ

**ΔΕΛΤΙΟ ΤΥΠΟΥ**

**Τελετή Αγιασμού για το Σχολείο Δεύτερης Ευκαιρίας στο Καστέλλι- Την Τρίτη 11 Φεβρουαρίου στις 6:30 μ.μ.**

Ο Δήμαρχος Μινώα Πεδιάδας Βασίλης Κεγκέρογλου και ο Διευθυντής του Σχολείου Δεύτερης Ευκαιρίας Ηρακλείου Ματθαίος Παρασύρης, σας προσκαλούν στην τελετή Αγιασμού που θα πραγματοποιηθεί την Τρίτη 11 Φεβρουαρίου στις 6:30 μ.μ. 2025, στο παράρτημα του Σχολείου Δεύτερης Ευκαιρίας στο Καστέλλι του Δήμου Μινώα Πεδιάδας.

Τα Σχολεία Δεύτερης Ευκαιρίας παρέχουν μία δεύτερη ευκαιρία στη μάθηση και τη ζωή. Αποτελούν θεσμό και βασικό πυλώνα της διά βίου μάθησης, παρέχοντας τη δυνατότητα σε πολίτες 18 ετών και άνω, οι οποίοι δεν έχουν ολοκληρώσει την εννιάχρονη υποχρεωτική εκπαίδευση, να αποκτήσουν τίτλο ισότιμο με απολυτήριο Γυμνασίου.

Μέσω αυτού του θεσμού, παρέχεται η δυνατότητα απόκτησης βασικών προσόντων και ανάπτυξης προσωπικών δεξιοτήτων.

Τo Σχολείο Δεύτερης Ευκαιρίας επαναλειτουργεί στο Καστέλλι μετά από 6 χρόνια!